 NA STEPHEN ODUOR  MWANAMUME mmoja mjini Bura, kaunti ya Tana River aliachwa na mshangao baada ya kuwapata wanaume wawili wakimpigania mkewe nyumbani kwake.  Peter Meso ambaye ni afisa alikuwa amerejea kwa likizo fupi alipowakuta wanaume hao kwake wakipigana makonde, huku majirani wakishabikia kwa nje. Wanaume hao walikuwa wakidai kuwa wapenzi halali wa Hellen Maingi, ambaye ni mkulima katika shamba la Skimu ya Bura, pasipo kujua kuwa alikuwa mke wa mtu. “Ni mke wangu halali, huku nilimweka tu kusimamia shughuli za shambani na huwa anakuja kule niliko mara kwa mara na sijawahi kumuona na dalili za kuwa na jicho la nje,” alisema Bw Meso. Bw Meso anaeleza kuwa alishtuka kuwakuta wanaume wale katika hali ile, huku mke wake akiwa ametoroka fujo hizo. Ilimbidi kuwaita marafiki wamsaidie kutenganisha vita vile na kukaa na wanaume wale chini kujadiliana kiini cha kituko kile. “Sasa wao wanajua kwamba mke wangu ana mtoto na yuko na mamake kule nyumbani, kule shambani wanajua kwamba hana mume sababu ndivyo alivyowaambia ,sio makosa yao,” alisema.  Afisa huyo aliwaelezea wanaume hao hali halisi, na kuwataka kukomesha vita kati yao na kuachana na mwanamke yule. Lakini majadiliano yenyewe yaliendelea hadi usiku wa manane na Hellen hakurejea nyumbani na hakuna ajuae alikoenda. Kulingana na majirani, mwanamke huyo amekuwa akiwaleta wanaume hao kwake kwa zamu ila siku hiyo, ratiba yake ilifeli na wawili hao wakakutana usiku ule. “Huwa anawaleta siku moja moja usiku sana na wanatoka asubuhi, sasa hawa wawili pia ni watu wanajuana, wako na urafiki na ni wakulima wageni mjini,” alieleza Esther Musangi ambaye ni jirani. Duru za mtaani zinasema kwamba Hellen aliabiri gari na kutoka mji huo asubuhi akiwa amejitanda ili asitambulike. Marafiki wa mwanamke huyo wanadai kuwa alirudi kwao, japo kwa mujibu wa mume wake, simu yake imesalia kuzimwa. Bw Meso amekwisha beba bidhaa za nyumba na kuzisafirisha hadi mjini Malindi kwa ndugu yake. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  